ՀԱՇՎԵՏՎՈՒԹՅՈՒՆ

 ԳՈՐԾՈՒՂՄԱՆ ԱՐԴՅՈՒՆՔՆԵՐԻ ՄԱՍԻՆ

1. Անունը, ազգանունը, զբաղեցրած պաշտոնը.

Մակիչ Խչեյան

ՀՀ ֆինանսների նախարարության կառուցվածքային ստորաբաժանումներում առանձին գործառույթներ համակարգող խորհրդական։

2. Գործուղման վայրը և ժամկետները.

Չեռնոգորիայի Հանրապետություն (ք․ Բուդվա)՝ 2025 թվականի 2025 թվականի հունիսի 2-ից 6-ը ներառյալ։

3. Հրավիրող կողմը.

Հանրային ծախսերի կառավարում, փոխադարձ օգնությամբ ուսուցում (PEMPAL)

4. Գործուղման նպատակը (աշխատանքային ո՞ր խնդրի լուծման համար էր նախատեսված գործուղումը).

Մասնակցություն Համաշխարհային Բանկի Հանրային ծախսերի կառավարում, փոխադարձ օգնությամբ ուսուցում (PEMPAL) ծրագրի և Չեռնոգորիայի ֆինանսների նախարարության կողմից կազմակերպվող PEMPAL-ի ներքին աուդիտի ենթախմբի (IACOP) «Աուդիտի գործնականում կիրառում» և «Կենտրոնական ներդաշնակեցման միավորի մարտահրավերներ» աշխատանքային խմբերի հանդիպմանը:

5. Քննարկված թեմաները

* **Ներքին աուդիտի ձեռնարկի օրինակելի ձևի նախագծի ներկայացում։** Քննարկման նպատակն էր ներկայացնել համապատասխան աշխատանքային խմբի կողմից պատրաստված Ներքին աուդիտի ձեռնարկի օրինակելի ձևի նախագիծը։ Նշված նախագծով հիմնականում թարմացվում և վերափոխվում է նախկինում ստեղծված ձեռնարկը՝ այն համապատասխանեցնելով Ներքին աուդիտորների ինստիտուտի կողմից վերանայված «Ներքին աուդիտի գլոբալ ստանդարտներին (GIAS)»։ Նախագծի ներկայացումից հետո մասնակիցները բաժանվեցին խմբերի՝ խմբային աշխատանքի արդյունքում ձևավորելով և ձևակերպելով նախագծի վերաբերյալ առաջարկություններ և դիտողություններ, ինչպես նաև ներառման ենթակա նոր նյութեր ու ձևակերպումներ։
* **Հասկանալ և զարգացնել Կատարողականի աուդիտի լավագույն փորձը, մասնավորապես Կատարողականի աուդիտի սահմանումը, նպատակները և գործնական կիրառումը։** Քննարկման նպատակն էր ներկայացնել Կատարողականի աուդիտի փորձը տարբեր երկրների օրինակներով։ Իրենց երկրների փորձը ներկայացրեցին Հոլանդիայի, Հարավ-Աֆրիկյան Հանրապետության, Լեհաստանի և Հունաստանի ներկայացուցիչները։ Այնուհետև մասնակիցները բաժանվեցին խմբերի՝ գործնական աշխատանք կատարելու համար։ Գործնական աշխատանքը ըստ էության հորինված օրինակ էր, որի հիման վրա խմբերից պահանջվում էր ձևակերպել կատարողականի աուդիտի նպատակը, խնդիրներն ու առաջարկել գործնական իրականացման մի քանի հնարավոր մեթոդներ։ Խմբային աշխատանքները այնուհետև քննարկվեցին ու յուրաքանչյուրի մասով տրվեց էքսպերտային գնահատական։
* **Հյուրընկալող երկրի փորձը՝ Պետական Ներքին Հսկողության և Ներքին Աուդիտի համակարգի ներդրման ընթացքը Չեռնոգորիայի Հանրապետությունում։** Թեմայի շրջանակներում Չեռնոգորիայի Հանրապետության ֆինանսների նախարարության ներկայացուցիչը ներկայացրեց Պետական Ներքին Հսկողության և Ներքին Աուդիտի համակարգի ներդրման ընթացքն ու պատմությունը, ինչպես նաև խնդիրները։ Այնուհետև մասնակիցները խմբային աշխատանքի արդյունում ներկայացրեցին զեկուցողի կողմից նշված խնդիրների լուծման համար հնարավոր ուղիները և տեղի ունեցավ քննարկում։
* **Կայունության աուդիտ (Sustainability Audit). Կայունության ստանդարտների և կոնցեպտների ներկայացում, Կայունության աուդիտի ձեռնարկի մշակման նպատակով անցկացված հարցման արդյունքների ներկայացում։** Հաշվապահական միջազգային կառավարական համեմատական ​​հետազոտությունների ցանցի (Comparative International Governmental Accounting Research Network (CIGAR Network)) ղեկավարը ներկայացրեց Կայունության ստանդարտները և կոնցեպտները, որոնք կիրառվում են ինչպես եվրոպական զարգացած երկրների հանրային հատվածում, այնպես էլ մասնավոր ու բաժնետիրական կազմակերպություններում։ Այնուհետև ներկայացվեցԿայունության աուդիտի (Sustainability Audit) PEMPAL IACOP-ի հետ համատեղ նախատեսվող ձեռնարկի կառուցվածքի և բովանդակության մշակման համարանցկացված հարցման արդյունքները, որից հետո տեղի ունեցավ քննարկում։ Երկրորդ մասով Հարավ-Աֆրիկյան Հանրապետության, Հոլանդիայի և Իսպանիայի ներկայացուցիչները հանդես եկան իրենց երկրների Կայունության աուդիտի (Sustainability Audit) փորձի ներկայացմամբ և այնուհետև պատասխանեցին մասնակիցների հարցերին։ Երրորդ մասում էլ Գերմանիայի ներկայացուցիչը հեռավար եղանակով ներկայացրեց թե ինչպես կարող է ներքին աուդիտը աջակցել կայունությանը` Շրջակա միջավայրի, սոցիալական և կառավարման (Environmental, Social, and Governance (ESG)) հարցերին անդրադառնալու համատեքստում, ինչպես նաև պատասխանեց մասնակիցների հարցերին։ Հանդիպման այս հատվածի ավարտին մասնակիցները խմբային աշխատանքի արդյունքում համատեղ ձևավորեցին առաջարկներն ու դիտողությունները, որոնք CIGAR Network-ը պետք է ներառի նախատեսվող Կայունության աուդիտի (Sustainability Audit) ձեռնարկում։
* **Ներքին աուդիտի աշխատանքային խմբի (PEMPAL IACOP) հանդիպում, քննարկելու ներքին աուդիտի ներկայիս դերը, իրավասությունների շրջանակը և գործունեության մեթոդաբանությունը։** Քննարկման առարկաներն էին ներքին աուդիտի իրավասությունների նոր շրջանակը և ներքին աուդիտի ձեռնարկների վերանայման անհրաժեշտության գնահատումը՝ հաշվի առնելով ներքին աուդիտի միջազգային ինստիտուտի կողմից վերջերս հրապարակած ներքին աուդիտի գլոբալ ստանդարտների պահանջները։

6. Հանդիպումները, ելույթները, բարձրացված կամ քննարկված հարցերը.

Դասընթացի ընթացքում փորձագետների կողմից ձևավորվել են աշխատանքային խմբեր, որոնք ստանալով պրակտիկ առաջադրանքներ պետական ֆինանսների կառավարման տարբեր ոլորտների վերաբերյալ` կատարել են առաջադրանքները և ներկայացրել բանախոսներին:

Ակտիվ մասնակցություն եմ ունեցել ինչպես կլոր-սեղան, այնպես էլ աշխատանքային խմբերի քննարկումներին ներկայացնելով ՀՀ պետական ֆինանսների կառավարման ոլորտում՝ մասնավորապես ներքին աուդիտի համակարգում տեղի ունեցող բարեփոխումները:

Դասընթացի ընթացքում տեղի է ունեցել հարց և պատասխան՝ դասընթացից ստացված արդյունքների վերաբերյալ, ինչպես նաև ներկայացվել է այն բարեփոխումների շրջանակը որոնք կարևորվում են Հայաստանում ներդրման տեսանկյունից:

7. Հանդիպման կամ հավաքի ժամանակ ընդունված որոշումները, պայմանավորվածությունները, ստորագրված փաստաթղթերը.

Դասընթացի շրջանակում հանդիպումներ չեն եղել և փաստաթղթեր չեն ստորագրվել:

8. Առաջարկությունները, դրանց ընթացք տալու վերաբերյալ առաջարկները՝ եղանակը, ձևը, ժամկետները, պատասխանատուները, ակնկալվող արդյունքները.

Առաջարկություններ չեն եղել:

9. Ստորագրությունը, ամսաթիվը:



Մակիչ Խչեյան

09.06.2025թ.